MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama saadet "Märtrite hääl"!
Apostel Andreas läks Põhja-Kaukaasiasse
evangeeliumi rõõmusõnumit jagama.
1300. aastatel algasid aga islami vallutusretked ja sõjad,
mis viisid selleni, et suur osa Põhja-Kaukaasia aladest
on valdavalt islami piirkonnad.
Evangeliseerimise mõttes on see olnud unustatud piirkond,
mistõttu meie ülesanne on rääkida neile Jeesusest,
kelle armastus kogu inimkonna suhtes
tahab muuta ka Kaukaasia rahvaid.
Nii on ka unustatud Kaukaasia me tänase saate vestlusteemaks.
Minuga on täna siin kaks meest,
kes käisid hiljaaegu Põhja-Kaukaasias.
Pastor Petri Nurminen ja tegevjuht Hannu Lahtinen.
Tere tulemast me saatesse! - Aitäh!
Te kohtasite seal piirkonnas osasid kristlasi
ja kogesite ka suurt väljakutset, millest peagi räägime.
Kaukaasia piirkond on paljude jaoks kui tundmatu paik,
mille asukohast ei teata suurt palju midagi.
Kuigi täna räägime eelkõige Põhja-Kaukaasiast,
selle hetke olukorrast ja ajaloost.
Petri, ole hea ja räägi meile, kus Põhja-Kaukaasia asub,
millised rahvad seal elavad ja kui iseseisvad nad on?
Kaukaasia on vast soomlastele tuttav 60'ndate aastate jogurti reklaamist
ja ka Tšetseenia sõja tõttu,
aga muud väga neist ei teata.
Ei teata tõesti.
Kaukaasia asub Musta mere ja Kaspia mere vahelisel alal,
kus asub Suur-Kaukasuse mäestik.
Mäestik jagab ala kaheks - Lõuna-Kaukaasiaks,
kus asuvad Gruusia, Armeenia, Aserbaidžaan,
Abhaasia ja Lõuna-Osseetia.
Põhja-Kaukaasia kuulub Vene Föderatsiooni alla
ja sinna kuuluvad Adögee, Karatšai, Kabardiini-Balkaari,
Põhja-Osseetia, Tšetšeeni-Inguši ja Dagestan.
Tegu on väga mitmekülgse piirkonnaga
nii rahvastiku kui usundite poolest.
Seal on esindatud üle 40 erineva rahva ja keele,
millest osasid peetakse maailma raskeimateks keelteks.
Soomlaste jaoks on ehk tuttavad tšetšeenid
ja võib olla ka ingušid
Tšetšeenid tänu Tšetšeenia sõjale
ja Soomes on olnud ingušidest pagulasi.
Aga avaarid, dargiinid, kumõkid, lakid, lesgid, atükid, karatšaid
on soomlaste jaoks üsna tundmatud.
Täitsa huvitav mõelda,
et nii mitmed riigid moodustavad Põhja-Kaukaasia ala,
olles samas Vene Föderatsiooni osa.
Kuidas see nende elu mõjutab
ja valmistab see neile pigem rõõmu või muret?
Ütleme nii, et üks ühine läbiv joon on see,
et Venemaa on hakanud tegutsema selle nimel,
et tuua stabiilsust
sellesse tõeliselt rahutusse ja ebastabiilsesse piirkonda.
Teisalt aga on see põhjustanud seda,
et kontroll on muutunud üsna tihedaks.
Minu käest on küsitud,
ega ma ei tundnud end ohustatuna seal Ida-Kaukaasias?
Ütlesin, et seal oli vägagi turvaline,
kuna iga nurga peal oli relvastatud politsei,
kes kontrollis kõiki autosid ja kõigi dokumente,
nii et turvalisuse eest on sealt hästi hoolt kantud.
Kuid see on vaid üks osa kogu loost.
Teine osa on aga see,
et Venemaa on hakanud arendama neid piirkondi.
Tšetšeenia on näiteks hästi viljakas piirkond,
kuna seal leidub naftat.
Sõja tõttu hävis Tšetšeeni Vabariigi pealinn Groznõi,
mille üles ehitamiseks koguti üle 2 miljardi euro.
Seda linna hiljuti külastades
ei leidnud me sealt eest ühtki vana hoonet.
Ühtlasi võib öelda, et elatustase on seal piirkonnas tõusnud.
Kõige selle abil püütakse rahustada olukorda ja vältida tõrjutust.
Nii et raha ei lähe vaid eraettevõtjate taskusse?
Ei, kuigi eks seal ole muidugi erinevaid "taskuid",
aga samas on ka rahvas sellest osa saanud.
Huvitav.
Mainisid alguses, et Põhja-Kaukaasial on oma ajalugu
nii nagu igal paigal muidugi.
Kuid rääkides siiski veel sellest ajaloost,
siis räägi palun lühidalt Põhja-Kaukaasia ajaloost
viimase 600 aasta jooksul.
Et siis lühidalt 600'st aastast?
Evangeelse poole pealt on muidugi huvitav tõdeda,
et esimesed apostlid tegutsesid Põhja-Kaukaasias.
Apostel Andreas kuulutas evangeeliumi
tšetšeenidele ja ingušidele.
Apostel Bartolomeus tegutses Dagestanis,
kus ta suri ka märtrisurma.
Hiljem tegutsesid seal juba grusiinidest ja armeenlastest mungad
ning teised misjonitöö tegijad.
Nii et ristiusk võttis seal maad juba üle 200 aasta enne seda,
kui Soomes üldse teati midagi Jeesusesse uskumisest.
Samas aga kinnitab ajalugu sedagi,
et ajal, mil sealsed rahvad olid vähemalt väliselt ristiusu vastu võtnud,
hoidsid nad alal ka oma vanu, paganlikke kombeid,
millest osad on käigus veel tänagi, islamist hoolimata.
Näiteks Tšetšeenias tähistatakse äikesepäeva
ja teatud teistes kohtades peetakse ohvri-pidustusi jne.,
mis kõik pärinevad paganlikust ajast.
Kui aga mongolid vallutasid 12. sajandil kogu piirkonna,
hävis ka ajapikku sealne ristiusk
ja rahvas pöördus tagasi paganluse juurde.
Nii et isegi juba nii kaua aega tagasi kogeti samu asju kui täna. - Just.
13. sajandil toimusid aga veelgi jõulisemad muutused.
Seda eriti Ida osas, Dagestanis,
kus Usbekistani valitseja Timur Lenk vallutas sõjaväega kogu piirkonna
ja viis läbi etnilise puhastustöö,
mille käigus tapeti kõik sealsed elanikud ja kristlased.
See maa oli aastakümneid kui tühermaa,
kuhu hiljem asusid elama Pärsiast tulnud moslemid.
17. sajandil algasid Venemaa vallutus-sõjad,
mis kestsid 150 aastat,
enne, kui see piirkond saadi oma võimu alla.
Peale seda, kui tšetšeenid olid alla andnud,
rahunes maa Ida osa küll maha,
aga maa Lõuna osas toimus inimlikult suur katastroof.
Kogu sealse piirkonna rahvas pagendati sunniviisil lagendikele
ja osa neist saadeti ka Türki.
Kõige toimunu põhjal on raske isegi hinnata,
kui mitmeid tuhandeid inimesi - kümneid kindlasti, kui mitte sada tuhat
hukkus kõigi nende sündmuste käigus.
Asemele tulid inimesed Venemaalt,
nii et seal algselt elanud rahvad jäid vähemusse.
Kui Kaukaasia sõda 1864. a. lõppes,
oli suurem osa sealseid põlisrahvaid - va osseedid, pöördunud islamiusku.
Viimane inguši küla võttis islami vastu 1856. aastal.
Kui aga tuli Nõukogude Liidu aeg,
siis II Maailmasõja ajal
saadeti viis Kaukaasia rahvast asumisele Kesk-Aasiasse
ja usutakse, et u 1/3 neist hukkus kõigi nende sündmuste käigus.
Nikita Hruštšovi ajal, peale Stalini surma,
said nad naaseda oma kodupaika,
aga vene rahvas oli seal juba ees,
mistõttu kõik see jättis ja on jätnud tänaseni jälje
nende südamesse
ja ka suhtumisse teistesse rahvastesse.
Samas aga võib öelda,
et tänase väljakutse suurus peitub eelkõige selles,
et vähemalt Kaukaasia Ida osas
valitseb vaimses mõttes väga, väga suur pimedus.
See on siis lühikokkuvõte kogu loost.
Peab tõdema, et see oli nüüd küll hea kokkuvõte
nii lühikese ajaga.
Nii et islam tuli sinna juba ammu aega tagasi
ja on valitsenud sealse piirkonna üle.
Ja nagu aru saan,
levib endiselt väga jõuliselt paikades, kus seda veel pole,
kasvades jõudsasti.
Milles sealne islami mõju tänapäeval väljendub?
Perestroika alguses,
mil tolleaegse Nõukogu Liidu aladel suurenes ka usuvabadus,
oli mõju selline, et vähemalt rikastest Araabiamaadest
saadeti nii misjonäre, koolitajaid kui kõiki teisigi,
kes tahtsid Kaukaasias võimsalt islamit levitada.
Saudi-Araabiast tulnud esindasid vahhabismi,
mis kätkeb endas ideed pühast sõjast valeõpetust uskuvate inimeste vastu,
siis Venemaa ametnikud ajasid nad kõik peagi minema
ja nende poolt rajatud õppekeskused pandi kinni.
Kuid seal on endiselt kohalikke tegutsejaid,
mistõttu Kaukaasias on islamistlikke ülikoole ja instituute,
kuid ka tavalisi keskkoole ja isegi lasteaedasid,
kus juba maast madalast tahetakse anda edasi
islamistlikku kasvatust.
Lisaks sellele ehitatakse tempokalt rohkelt mošeesid.
Ainuüksi Tšetšeenias
on üsna lühikese ajaga ehitatud üle 300 mošee.
Kuhu iganes bensiinijaama sa ka ei läheks,
seal on moslemite jaoks väike palveruum palvetamiseks.
Rääkimata siis suurtest mošeedest, mida on tõesti suurel hulgal.
Lisaks sellele islami poed ja keskused.
Viibisime seal piirkonnas just ramadaani lõppedes
ja nägime suuri reklaame
tasuta toidu pakkumise kohta kõigile soovijaile
ramadaani lõppemise puhul.
Tean isiklikult üht meest, kes oli filmimas mošeesid
ja kellele noored mehed kohe ligi astusid,
rääkides, kui imeline islam on.
Nii et islamit levitatakse jätkuvalt ka isiklikul tasandil.
Mainisid veidi aega tagasi,
et seal on säilinud ka nende vanade uskumuste mõju.
Mis uskumused need siis on, kuna oled ka neid uurinud?
Kaukaasia rahvaste algupärasem usund või uskumus on animism,
mis tähendab siis hingede kummardamist,
kelle osas usutakse, et nad elavad kivides, puudes ja loodusnähtustes.
Hiljem tuli mängu mitme jumala kummardamine.
Seda osaliselt tänu kreeklaste mõjutustele.
Lisaks sellele on neil ka nö kõige kõrgem jumal,
kellel vastavalt erinevatele keeltele ja tõlgetele on erinev nimi.
Datve või Detve - kuidas iganes nad teda nimetavad,
kuid mis tähendab kõige kõrgemat jumalat.
Seda nime kasutatakse iga rahva Piibli tõlgetes
ja see tähendab sama nagu meie jaoks on Jumal
või nagu mari keeles on Jumo.
Kuid sisu sõltub siis sellest, mis kontekstis seda nime kasutatakse.
Ja seejärel jõudis ristiusk nende rahvasteni.
Ammu enne islamit.
Ja nüüd oleme olukorras,
kus islam on levinud ja levib jätkuvalt kogu sealses piirkonnas.
Kas sellest lähtuvalt on seal ka terrorismil mingit mõju?
Varasemalt oli seda rohkem.
Eriti veel siis,
kui see vahhabismi islam avaldas mõju teatud gruppide üle.
Siinkohal on oluline meeles pidada, et islam pole vaid ühenäoline,
vaid sinna alla kuuluvad püha sõda viljelevad vahhabistid.
Lisaks sellele on sufism, mis on islami müstilisem pool
ja kätkeb endas transis saadud kogemusi jms.
Samas kui tänapäeva noorem põlvkond
esindab salafismi,
mis tähendab sõna-sõnalist Koraani tõlgendamist ja järgimist.
Kohalike sõnul suundus suurem osa sealseid vahhabiste
Süüriasse ISIS'e ridadesse, kui Süüria sõda algas,
nii et neid on Kaukaasiasse jäänud vaid väga väike hulk.
Nii et neil oli ärasõidu pilet, aga mitte tagasisõidu piletit. - Nii on.
Milline aga on kristlaste olukord Põhja-Kaukaasias?
See on erinev.
Maa Lääne osas on lihtsam, kuigi eks sealgi esine tõrjumist.
Kuulsin ühest juhtumist, kus ei oldud nõus
matma kristlasest pereliiget teiste pereliikmete kõrvale,
kuna tegu oli islami kalmistuga.
Ka võib tööpaikades kogeda tõrjuvat suhtumist.
Nii et üksikuid selliseid nähtusi on.
Kui aga minna Ida poole,
siis kõik teisest rahvusest inimesed - venelased, ukrainlased jne.,
võivad üsna vabalt oma kogudustes tegutseda.
Kui aga mõni kohalik moslem pöördub Jeesuse poole,
ähvardatakse ta elu kallale minna,
öeldes, et kui ta sealt ei lahku, tapetakse nii tema kui ta pere.
Seda on ka juhtunud
ja nii on nii mõnedki kristlaseks saanud
sealt piirkonnast ka ära kolinud.
Ehk siis nende olukord, kes on pöördunud islamist ristiusku,
on üsnagi kriitiline.
Sama puudutab ka neid, kes evangeliseerivad kohalikke.
Üks sealne juhtum on seotud ühe nelipühi pastori Artur Sulemaniga,
mis on ühtpidi teada lugu,
aga millest Soomes ei teata vast suurt palju midagi.
Räägi sellest palun.
Artur Suleman oli rahvuselt avaar
ja ta evangeliseeris moslemeid Dagestani pealinnas Mahhatškalas,
kus neil on 800-liikmeline kogudus.
Tegin intervjuu tema lesega, kes rääkis kõigest toimunust.
Ta ütles, et neid küll ähvardati,
aga nad otsustasid jätkata oma tegevust.
Kuniks ühe pühapäevani,
mil Artur läks peale jumalateenistust parklas oma auto juurde,
kus ta surnuks tulistati.
See tingis rahva hajumise, kuna paljud kristlased kolisid sealt ära
ja hetkeolukord sealsete kristlaste seas
on üsna nutune.
Tingib see siis ka selle, et evangelistid ja jutlustajad
ei julgegi seal enam väga evangeliseerida?
Teatud üksikuid siiski leidub,
kes teevad ühtaegu väärtuslikku, samas ohtlikku tööd.
Kohtusime ühe evangelistiga,
kes oli võitnud Jeesusele ühe endise tšetšeeni võitleja.
Selle tšetšeeni väimees oli hukkunud selles lahingus,
aga oli tore näha, kuidas temas polnud mingit kibedust
ja ta teenis nüüd Jeesust.
Nii et teatud üksik-tegutsejaid leidub.
Kogudused aga pole kõige julgemad tegutsema.
Hannu, sa kohtusid ühe huvitava inimesega,
keda tundsid küll juba varemgi,
aga kellega seal siis uuesti kokku põrkasite.
Räägi palun sellest loost.
Mul oli suur eesõigus kohata üht oma vana sõpra Süüriast -
Marvanit ja tema peret.
Tutvusin temaga juba aastaid tagasi,
kui veel ise Lähis-Idas jumalariigi tööd tegin.
Meil oli Kesk-Süürias võrratu meeskond,
kust ka Marvan on pärit.
See noormees püüdis juba tookord mu tähelepanu
tänu julgusele pöörduda Jeesuse poole,
mille tõttu ta koges ka tagakiusu.
Tegime üheskoos mitmeid evangeliseerimisreise
ja ma imetlesin nende lähenemisviisi kasvõi näiteks mošeedes,
kus nad rääkisid Jeesusest
ja palvetasid vahel isegi mõne imaami eest.
Ühtlasi külastasime vahel Süüria kindralite kodusid,
kus nad rääkisid innukalt oma rünnakutest Iisraeli vastu.
Neil oli suur Koraan lahti, meil jälle suur Piibel lahti
ja me jagasime nendega evangeelset sõnumit.
Minust ja Marvanist said head sõbrad.
Mõeldes sealsele evangeeliumi kuulutamisele,
siis Jumal avas neile kord ukse sellise rahva sekka nagu ismaelased,
kellest paljud said päästetud ja see töö läks edasi.
Samal ajal hakkas Süüria salapolitsei Muhabarat
tundma huvi nende tegevuse vastu.
Marvani vend peeti isegi kinni
ja olukord muutus kitsamaks.
Nii polnud Marvanil muud valikut, kui vaid põgeneda sealt.
Kuna ta oli poissmees, sai ta seda ka teha.
Jumal aga on juhtinud kõike nii imeliselt,
et täna tal on imeline venelannast abikaasa ja lapsed
ning nad elavad Kaukaasias, millest Petri juba rääkis,
keset kõike sealset pimedust.
Seal räägitakse nii araabia kui ka vene keelt.
Marvin on islami teemade ekspert, olles igati koolitatud vend
ja ta süda põleb selles osas, et kuulutada moslemitele Jeesusest.
Araabia keele oskus on selleks kui üks võti,
sest seal kandis on ka palju tudengeid.
Liibüast, Egiptusest, Süüriast ja teistest Araabia maadest,
kellega ta täna evangeeliumi jagab.
Osa neist on juba usklikukski saanud.
Ühtlasi on nende südames luua meeskond
kõigi nende väikerahvaste jaoks, kelle nimistu Petri juba ette luges.
Nad on hakanud jagama Jeesust nendegagi.
See sobib meie kui Märtrite Hääle tegevusega hästi
ja me oleme võtnud Marvani ja ta pere oma nö eesrinde evangelistiks.
Meil on neid eesrinde evangeliste teisigi,
mis tähendab seda,
et nad on eesrindel kõige raskemates paikades,
kus kuulutada Jeesust ja viia Tema sõnumit edasi.
Nii tahame kanda ka Marvanit ja ta peret oma palvetes
ning toetada neid.
Tean, et ta igatseb luua üht meeskonda,
et jõuda üheskoos veelgi kaugemale.
Olete te sellest meeskonna loomisest ka lähemalt rääkinud,
et millised ta eesmärgid sellega tuleviku osas on?
Tal on mitmeid lähisugulasi, kes õpivad Kaukaasiast väljaspool,
kuid kes on peagi lõpetamas ja saamas kätte oma ameti.
Nii hambaarstina kui muudel aladel.
Seal on suur vajadus selle järele
ja samas hea võimalus jõuda paljudesse küladesse
läbi praktilise töö ja abi.
Nad on sellised vennad,
et ega see kauaks varjatuks jää, mis nende südames on.
Nii et see oleks üks hea viis oma tegevuse laiendamiseks.
- Tervishoiu kaudu? - Jaa.
Ja sellega koos jagada siis ka eluandvat sõnumit.
Nii on mu soov ja palve, et see meeskond võiks kasvada
ja me saaks hea haarde ka Kaukaasias,
mis elab tõelises pimeduses.
Võrratu! Uus ja tõeliselt vajalik võimalus.
Kuidas me aga saaks kogu selle teema osas
esitada vaatajaile ühe väljakutse?
Et inimestel tekkis õige arusaam sellest,
mida nad saaks omalt poolt selle töö heaks teha?
No kõige olulisem asi, millest alati alustada, on palve.
Nii tahame julgustada kõiki palvetama kõigi Venemaal elavate rahvaste eest,
kelleni pole veel evangeeliumiga jõutud,
aga eriti siis ka Põhja-Kaukaasia rahvaste eest,
kes on tänapäeval suurim Venemaa piirkond,
milleni pole veel evangeeliumiga jõutud.
Ühtlasi peaksime palvetama nende väheste töötegijate eest,
kes julgevad seal teha vaimulikku tööd ja teenida Issandat.
Iga uus päev võib jääda nende jaoks viimaseks,
aga samas on Jumal avanud imelisi uksi ja võimalusi
tegutseda sealsetes oludes.
Nii tahaks ka uskuda,
et kõigi endiste ja kaasaja märtrite valatud veri
ei lähe raisku.
Nii nagu ka Jeesuse valatud veri sealsete rahvaste eest.
See kõik hoopis õhutab veelgi võitma neid rahvaid Jeesusele,
et ühel päeval seisaks Jumala trooni ees
ka Põhja-Kaukaasia rahvaid.
Nii peaksime kõik panustama oma jõu sellesse,
et nii võiks sündida.
Kui Jeesus vaatas kogu suure rahvahulga üle,
oli Tal neist kahju,
sest Ta nägi, et nad on kui lambad ilma karjaseta.
Nii õhutas Ta neid ka paluma elu Issanda poole,
et elu Issand annaks töötegijaid.
Kaukaasias on minimaalselt vähe töötegijaid,
kes viiksid julgelt evangeeliumi sealsetele rahvastele.
Palugem siis, et Marvani meeskond kasvaks
ja ta leiaks uusi töötegijaid
ning et me võiks toetada kogu sealset eesrinde tööd.
Tehkemgi siis nii nagu öeldud - palvetagem kõigi nende asjade eest,
mistõttu ole hea Petri - juhi meid palvesse.
Aitäh Sulle taevane Isa,
et Sa näed neid rahvahulki, kes on ekslemas ilma karjaseta,
otsides tõde ja Jumalat, aga pole seda leidnud.
Issand, aitäh Sulle, et Sa valasid oma vere nendegi eest
ja tahad õnnistada ning päästa neid.
Issand, saada oma töötegijaid!
Kutsu neid, kus iganes kohtadest.
Ava uksi ja südameid ning ärata nende rahvaste südamed.
Anna veel otsimise aega, enne, kui Sa tagasi tuled.
Aitäh Sulle Jeesus, et õnnistad kõiki neid rahvaid
ja neid väheseid töötegijaid, kes seal täna toimetavad.
Las nad kogeda Su kätt, juhtimist ja õnnistusi.
Olgu su vari ja hingamine nende elude, tööde ja perede üle.
Aitäh, et viid alustatud töö lõpuni ja võidule,
et see tooks au Sinu nimele.
Kuni ajani, mil näeme Sind tulemas võitjana
pilvede peal ja oma aus.
Aitäh, et õnnistad kõiki neid sõpru Jeesuse nimel, aamen.
Aitäh selle aja eest!
Minu jaoks oli see tõeliselt innustav ja sütitav.
Õnnistusi teiegi töösse
ja las Jumal ise juhtida teid oma Vaimuga.
Aitäh!
Tõlge: Anne-Ly Raukas